Anthemideae omfatter omtrent 1800 arter fordelt på 111 slekter. De er utbredt i hele verden fra Arktis i nord til de subantarktiske øyene i sør, men i tropene er det få arter. Gruppen er rikest utviklet i Sentral-Asia, middelhavsområdet og sørlige Afrika. Mange arter i gruppen er plagsomme ugras, mens andre dyrkes som prydplanter i hager. Noen brukes som medisinplanter eller til å utvinne insektmidler.